褚汝航

褚汝航  ， 字一帆 ， 江蘇吳縣人 ， 一說廣東人 。 道光二十八年 ， 捐職布政司經歷 ， 發往廣西 。 在金田及新墟等地剿太平軍 ， 累功擢知府 。 應曾國藩招 ， 至湖南 ， 與夏鑾督造戰艦 ， 訓練水軍 。 咸豐四年 ， 率所部復嶽州 、 湘潭 。 太平軍進犯城陵磯 ， 褚汝航 、 夏鑾兩人分路進擊 ， 殺太平天國丞相汪得勝等 ， 因功以道員選用 。 城陵磯之役 ， 清軍被太平軍包圍 ， 陳輝龍及遊擊沙鎮邦等戰死 。 褚汝航等督軍馳救 ， 被殺 。